open-index/open-wikipedia-markdown huggingface dataset:
Nordlandsekspressen

**Nordlandsekspressen** er ei snøggbåtrute drive av reiarlaget Boreal Sjø. Ruta går frå Sandnessjøen i sør til Svolvær i nord, med Bodø som knutepunkt. Til dagleg vert skipa MS «Regine Normann» og MS «Elsa Laula Renberg» nytta, medan MS «Jernøy» er reservefartøy. Ruta har lange tradisjonar, og vert omtala som ei livsnerve for kystsamfunna langs Nordlandskysten. Det er mange korrespondansar undervegs, mellom anna korresponderer nattoget på Nordlandsbanen frå Trondheim med nordgåande båt frå Sandnessjøen via buss frå Mosjøen. I tillegg korresponderer båten med ei rekkje båt- og bussruter.

## Bodø - Sandnessjøen - Bodø

Denne ruta går kvar dag kl. 06.25 om morgonen frå Sandnessjøen, og er framme i Bodø kl. 11.10. Sørover går båten kl. 16.15 frå Bodø på kvardagar og er framme i Sandnessjøen kl. 21.10. Desse hamnene kan vitjast frå sør til nord:

* Sandnessjøen
* Nesna
* Stokkvågen
* Indre Kvarøy
* Tonnes
* Selsøyvik
* Gjerøya
* Rødøy
* Vågaholmen
* Bolga
* Grønnøya
* Ørnes
* Støtt
* Sørarnøy
* Bodø

## Bodø - Svolvær - Bodø

På kvardagar går denne ruta kl. 06.00 om morgonen frå Svolvær og er framme i Bodø kl. 09.15. Frå Bodø går ho kl. 18.00 på kvardagane og er framme i Svolvær ca. kl. 21. Desse hamnene kan vitjast av ruta (frå sør til nord):

* Bodø
* Brennsund
* Helnessund
* Nordskot
* Bogøy
* Skutvik
* Skrova
* Svolvær

## Kjelder
* Wikipedia på bokmål om Nordlandsekspressen.
SB Nordlandsbuss AS

SB Nordlandsbuss AS er eit busselskap med hovudkontor i Bodø. Selskapet vart skipa 1. januar 2002 etter samarbeidet mellom Saltens Bilruter og Nettbuss. 1. april 2005 overtok Nordlandsbuss bussrutene som transportselskapet Helgelandske hadde tidlegare.

I dag er Nordlandsbuss den største aktøren innan buss- og kollektivtrafikk i Nordland, med bussruter i Salten og på Helgeland. Administrerande direktør er Wilhelm Hunstad.
SB Nordlandsbuss AS inngår i konsernet Saltens Bilruter AS, som har verksemd i 15 kommunar i Nordland. Nordlandsbuss har ei rekkje systerselskap på forskjellige område i Nordland innan konsernet, m.a. SB Transport (Bodø), SB Transport Ofoten, SB Transport Helgeland, Stoklands Bilruter, Stokland Bilservice, Andøy Trafikklag og Bangs Bilruter.

## Kjelder og bakgrunnsstoff

* Bokmålswikipedia om Nordlandsbuss.
* Nettsidene til Nordlandsbuss
* Nbuss.no om selskapet.
Pepe Ferreira

**Képler Laveran Lima Ferreira**, kjend som **Pepe** (), er ein brasiliansk-portugisisk fotballspelar som har spela for Real Madrid i spansk Primera Division og for det portugisiske landslaget. 

### Klubbspel
Han er fødd og oppvaksen i Brasil, men flytta til den portugisiske øya Madeira for å spela fotball for klubben Marítimo som 18-åring. I 2004 gjekk han vidare til toppklubben Porto og var med på å vinna den portugisiske serien med klubben i 2005/06 og 2006/07. 16. juli 2007 skreiv han under på ein femårskontrakt for Real Madrid og var med å vinna den spanske serien med dei i 2007/08, den tredje ligameisterskapen hans på rad. I desember 2009 fekk han eit roke korsband i kneet, og skaden var venta å setja han ut av spel i eit halvt år. I 2011/12- og 2016/17-sesongen vart han igjen seriemeister med Real Madrid, og i 2014, 2016 og 2017 var han med på å vinna den europeiske Meisterligaen med dei.

### Landslagsspel
Pepe vart portugisisk statsborgar i august 2007, og 30. august same året vart han kalla inn til ein portugisisk A-landslagstropp for første gong. Han debuterte for Portugal 21. november 2007 i ein EM-kvalifiseringskamp mot Finland. Han spelte alle Portugal sine kampar under fotball-EM i 2008. Under kvalifiseringa til fotball-VM i 2010 vart han ofte brukt som defensiv midtbanespelar. Deltakinga hans i fotball-VM vart sett i fare av korsbandskaden hans i desember 2009, men han vart frisk i tide og spelte i to av Portugal sine kampar i meisterskapen. I EM i 2012 spelte han alle Portugal sine fem kampar då dei nådde semifinalen i meisterskapen. I 2016 vart han europameister med Portugal.
Raul Meireles

**Raul José Trindade Meireles** () er ein portugisisk fotballspelar som spelar for Fenerbahçe i den tyrkiske fotballigaen, og for det portugisiske landslaget.

Meireles begynte fotballkarrieren sin hjå Boavista i heimbyen Porto. Sommaren 2004 vart han kjøpt av topplaget FC Porto, og vart snart førsteval på midtbanen for klubben. Han var med på å vinna den portugisiske serien fire år på rad, frå 2006 til 2009, for Porto. Han var med på vinna den europeiske Meisterligaen med Chelsea i 2012. Med Fenerbahçe vart han seriemeister i Tyrkia i 2014.

Han debuterte for Portugal sitt A-landslag i 2006, og var med i troppen til fotball-EM i 2008, der han skåra eitt mål.
Erjon Bogdani

**Erjon Bogdani** () er ein albansk fotballspelar. Han har spela for Chievo i italiensk Serie A og for det albanske landslaget. Bogdani har spelt i ti år, sidan 2000, for ymse klubbar i dei to øvste divisjonane i italiensk fotball. Han passerte 50 landskampar for Albania i 2009.
Rafik Halliche

**Rafik Halliche**, arabisk رفيق حليش () er ein algerisk tidlegare fotballspelar. Sidan 2008 har han delteke i 41 for det algeriske landslaget.

Halliche gjekk til den portugisiske klubben Benfica frå Alger-klubben Hussein Dey i januar 2008, og vart straks lånt ut til Madeira-klubben Nacional, der han 0var på utlån i to sesongar. Han debuterte for det algeriske landslaget i ein kamp mot Senegal 31. mai 2008, då han kom inn som innbytar for Antar Yahia. Han spelte i den avgjerande kvalifiseringskampen mot Egypt til fotball-VM i 2010. Han deltok òg i Afrikameisterskapen i 2010. Han skåra Algerie sitt einaste mål i sigeren mot Mali, men vart utvist i semifinalen mot Egypt etter å ha fått to gule kort i 1. omgang.
Yaw Ihle Amankwah

**Yaw Ihle Amankwah** () er ein norsk fotballspelar i Eliteserien som spelar for Stabæk Fotball.

Han har spelt for danske Hobro IK, med avtale om å spela for Stabæk Fotball frå 1. august 2019.

Amankwah gjekk frå Fana IL til Brann sommaren 2007, men vart lånt ut igjen til Fana resten av sesongen. Frå sesongen 2008 vart han ein del av A-stallen til Brann. I bortekampen mot HamKam same sesong debuterte han i eliteserien. I 2009 var han på utlån til Alta IF, men i 2010 kom attende til Brann og byrja å få mykje speletid på midtstopparplassen. Etter 2011-sesongen gjekk han til Sandefjord Fotball.

## Kjelder

## Bakgrunnsstoff
*Spelarprofil på brann.no
Birkir Már Sævarsson

**Birkir Már Sævarsson** () er ein islandsk fotballspelar som i 2026 spela for KH. Han har tidlegare spelt for det islandske landslaget.

SK Brann kjøpte han for 1,3 millionar norske kroner av Valur sommaren 2008. Han har òg etablert seg på det islandske landslaget. Sævarsson kan spele både høgreback og -kant, og vert rekna som ein rask spelar. På Brann har han òg spelt noko venstreback. Onsdag 16. juli signerte Birkir Már Sævarsson kontrakten som gjorde han til Brann-spelar ut 2011. Den 23 år gamle høgrebacken kjem som Armann Björnsson frå klubben Valur. Reykjavik-klubben har vunne 20 seriemeisterskap på Island og har òg vore cupmeister ni gonger.

Sævarsson fekk debuten sin i Brann-trøya heime mot Hamkam 2. august 2008. Han har stort sett spelt fast på førstelaget til Brann i både 2009-, 2010- og 2011-sesongen.

## Kjelder

**Denne artikkelen bygger på «[[:nb:Birkir Már Sævarsson|Birkir Már Sævarsson]]» frå ,  den 3. mai 2010.* 
 

## Fotnotar
Post mortem

**Post mortem**, frå latin: *etter døden*, er eit uttrykk som har fire hovudtydingar:
# Ved tildeling av heider. Når heidersteikn blir delt ut post mortem, så blir i praksis heidersteiknet eller medaljen overrekt til den avdøde si næraste familie.
# Juridisk: oppreising for ei feilaktig strafferettsleg domsavgjerd. Frikjenning *post mortem* (Reinvasking av ein avdød sitt rykte).
# I samband med rettsmedisinske undersøkingar: Skader på offeret som har skjedd etter at offeret døydde.
# Alminneleg, engelsk kortform av *post mortem examination*, (engelsk: *autopsy* / norsk: autopsi), likskue eller obduksjon. 

Innan medisin og kriminologi blir også det latinske uttrykket «**[[ante mortem]]**»  - *før døden* - brukt.
Gylfi Einarsson

**Gylfi Einarsson** () er ein islandsk fotballspelar som har spela for Fylkir, Brann, Lillestrøm og Leeds United FC.

Han signerte treårskontrakt med Brann 25. januar 2008. Han har spelt sju landskampar for Island.
Rodolph Austin

**Rodolph Austin** () er ein jamaicansk fotballspelar. Han har spela for engelske Leeds United og på landslaget til Jamaica.

Austin kom til Brann på lån frå den jamaicanske klubben Portmore United i august 2008. Austin vart følgt av den engelske Premier League-klubben Stoke, men fekk ikkje arbeidsløyve i Storbritannia. Stoke hadde ein opsjon på kjøp av spelaren som gjekk ut 1. februar 2009. 27. februar 2009 vart det klart at Austin vart i Brann ut 2012-sesongen. Likevel vart han seld til Leeds United i juli 2012.

Austin har primært vore midtbanespelar, men har spelt både framover på banen og i 2010 òg fleire kampar som midtstoppar.

## Kjelder

**Denne artikkelen bygger på «[[:nb:Rodolph Austin|Rodolph Austin]]» frå ,  den 3. mai 2010.* 


## Fotnotar
Bjarte Haugsdal

**Bjarte Haugsdal** () er ein norsk fotballspelar som spelar for Øygarden Fotballklubb (2020). 

Han spela for Stabæk. Han kom til Brann før 2009-sesongen, og hadde før dette spelt for Os.

Haugsdal har fleire landskampar på aldersbestemte landslag.

## Landslagskarriere

## Fotnotar


## Bakgrunnsstoff
*Spelarprofil på brann.no
Ettermæle

**Ettermæle** er omdømet til nokon som er død. Ettermælet kan òg syna til oppfinningar, oppdagingar og hugverk utført av ein avliden person. Ettermælet til kjende personar vert ofte diskutert i lang tid etter at dei har gått over i soga. 

Personar som har funne opp nyttige ting, eller vore til gagn for samfunnet får som oftast godt ettermæle. Mor Teresa og Linus Pauling, til dømes, har fått gode ettermæle. Personar som har påverka samfunnet i negativ retning får derimot eit dårleg ettermæle. Som døme på personar med dårleg ettermæle kan ein nemna Adolf Hitler og Pol Pot. Men det er òg vanleg at ettermælet er kontroversielt, som til dømes ettermælet til Knut Hamsun og Mao Zedong.
Erik Mjelde

**Erik Mjelde** () er ein norsk fotballspelar frå Bergen. Han har spela for Lillestrøm, der han signerte i 2013. Han har tidlegare spelt for Sandefjord, Løv-Ham og Brann. Han er bror til Maren Mjelde.

## Karriere

Erik Mjelde var elev på fotballgymnaset til SK Brann, og han viste at han hadde kvalitetar som midtbanespelar. Han trente med A-laget til Brann, og den 30. juni 2002 fekk han debuten sin på Stadion, der Brann vann 4-1 over Molde FK. Mjelde fekk spele seks A-lagskampar for Brann, før han i midten av 2003-sesongen vart utlånt til Løv-Ham. Etter tre sesongar i Løv-Ham kjøpte Sandefjord Mjelde for 40&nbsp;000 kroner.

Han vart særs populær i Sandefjord. I 2008 var han delt toppskårar for klubben i 1. divisjon, med ni seriemål. I 2009-sesongen var han kaptein og toppscorar for klubben og scora elleve mål på 29 kamper. Han var den mestscorande midtbanespelararen i tippeligaen den sesongen.
Mjelde hadde lenge eit ønske å spele for Brann igjen. I januar 2010 var han ønskt av Brann og Tromsø. Den 22. januar vart Sandefjord og Brann samde om ein overgang for Mjelde. Han signerte ein 4-årsavtale og valde draktnummer 6.

## Fotnotar


## Kjelder

**Denne artikkelen bygger på «[[:nb:Erik Mjelde|Erik Mjelde]]» frå ,  den 4. mai 2010.*  
 

## Bakgrunnsstoff
* Spelarprofil hos brann.no
David Nielsen

**David Nielsen** () er ein dansk fotballspelar og -trenar. Han spelte for norske Brann ut 2010-sesongen, då han la opp som toppfotballspelar. Sidan har han vore spelar og trenar i Fyllingen, assistenttrenar i Løv-Ham og, frå sommaren 2011, trenar i Nest-Sotra Fotball.

## Karriere som spelar
Nielsen starta karrieren i Skagen på aldersbestemte lag. Angriparen har spelt ei rekkje aldersbestemte landskampar for Danmark.
U-16 3 kamper, 3 mål
U-17 21 kamper, 14 mål
U-19 18 kamper, 13 mål
U-21 4 kamper, 3 mål

Frå hausten 2006 til sommaren 2007 spelte Nielsen for IK Start. Etter dette gjekk han til Odense Boldklub før han vart lånt ut til Strømsgodset for 2008-sesongen.

### SK Brann
Den 26. januar 2009 vart det klart at Nielsen hadde signert ein halvtanna års kontrakt med Sportsklubben Brann. Brann-spissen Demba-Nyrèn signerte for OB og Odense betalte eit beløp som i pressen vart hevda å vere mellom 7-8 millionar. I avtalen låg òg ein overgang for David Nielsen. 
David Nielsen speler med draktnummer 10 i Brann.

Under ein heimekamp mot Stabæk den 22. mars 2009 kolliderte Nielsen med medspelar Karadas, og vart liggjande blødande på banen. Episoden skapte litt kontrovers, då Nielsen ville tilbake på banen og Brann-legane tillet dette, sjølv om dansken enda på sjukehus etter kampen.

## Utanomsportsleg
På starten av 90-talet var David Nielsen forsongar i rockbandet Concrete Puppet Frog, som seinare vart til moi Caprice. Nielsen har i sine tidlegare klubbar vore innblanda i ein del bråk. Han har vorte sikta av Politiet for å ha slått ned Viking-spelaren Allan Gaarde i 2004, under ei trening der dei begge spelte saman i Aalborg

Hausten 2008 skapte han stor kontrovers med sjølvbiografien sin *Sorte svin* der han mellom anna innrømmer at han med vilje prøvde å tape ein kamp mot FC Københamn. Tap i den kampen ville føre til at FCK vart seriemeistrar og klubben Aalborg, som Nielsen spelte for, ville sikrast ein plass i UEFA-cupen som følgje av at dei hadde tapt den danske cupfinalen for FCK same sesong. David Nielsen var etter eige utsegn i pengeproblem på denne tida og ein plass i UEFA-cupen ville gjeve han ein bonus på 300&nbsp;000 danske kroner. Desse innrømmingane førte mellom anna til at klubben hans Odense ikkje ønskte han tilbake etter utlånet i Strømsgodset.

## Kjelder

**Denne artikkelen bygger på «[[:nb:David Nielsen|David Nielsen]]» frå ,  den 4. mai 2010.* 
*** oppgav desse kjeldene: *
Indre Kvarøy

**Indre Kvarøy** er ei øy i Lurøy kommune i Nordland. Øya er eit lite lokalsamfunn i seg sjølv med eigen barnehage, skule, butikk, samfunnshus, trappefabrikk og hjørnesteinsbedrifta Kvarøy Laksoppdrett. Øya har to daglege vitjingar av Torghatten Nord si snøggbåtrute Nordlandsekspressen, som går mellom Bodø og Sandnessjøen.

Namnet Kvarøy kjem truleg frå eit norrønt ord som tyder *brem* eller *kant*. Dei tidlegaste kjeldene me har frå livet på Indre Kvarøy, er frå 1600-talet. Då budde det 2 jordbrukarar og 2 husmenn her. I 1723 hadde talet auka til fire jordbrukarar.

Indre Kvarøy ligg fint til for skip som reiser langs kysten, og vart brukt som anløpsstad for dampskip frå 1860-talet. Frå 1893 og utover stansa òg Hurtigruta her, men det gjer ho ikkje lenger i dag. Båttrafikken førte til utbygging på øya, og det vart bygd både hotellbygg med eige bakeri, brusfabrikk, kaféar og handelsmarknad i slutten på 1800-talet og byrjinga av 1900-talet. Øya har òg vore ettertrakta til å turka klippfisk på.

Busetnaden på øya har gått kraftig ned etter andre verdskrigen, men mykje takk vere lakseoppdrettsbedrifta og skulen Kvarøy oppvekstsenter er øya framleis livskraftig. Det vert også framleis drive jordbruk her. Naboøya Ytre Kvarøy vart derimot fråflytt rundt tusenårsskiftet.

Postadressa hit er 8743 Indre Kvarøy.

## Kjelder

* Nettside om Kvarøys historie, henta frå Årbok for Lurøy av Rune Bang. 
* Engelsk artikkel om Indre Kvarøy på bestnorwegian.com 
* Lurøy Kommune sine nettsider
* Origo.no om badestader på Indre Kvarøy. 

## Bakgrunnsstoff

* Nettside om Kvarøys historie, henta frå Årbok for Lurøy av Rune Bang. 
* Lurøy Kommune sine nettsider
Bjørnar Holmvik

**Bjørnar Pettersen Holmvik** () er ein norsk fotballspelar. Han vart henta til Sandnes Ulf frå Brann før 2012-sesongen. 

## Bakgrunn
Holmvik er fødd og oppvaksen på Rødtvet i Groruddalen, der han spelte for SF Grei. Han var elev ved idrettslinja ved Bjerke videregående skole frå 2001&ndash;2004, saman med mellom andre Mohammed «Moa» Abdellaoue. 

## Karriere
Holmvik vart henta frå SF Grei til Stabæk føre 2005-sesongen. I januar 2006 debuterte Holmvik på U21-landslaget til Noreg. Han var i Stabæk med å vinne Tippeligaen 2008. Etter 2008-sesongen utløp kontrakten med Stabæk og Holmvik signerte for SK Brann. 

Etter flyttinga til Bergen, spelar han òg futsal for Fyllingsdalen Futsal.

## Kjelder

**Denne artikkelen bygger på «[[:nb:Bjørnar Holmvik|Bjørnar Holmvik]]» frå ,  den 3. mai 2010.* 

## Fotnotar

## Bakgrunnsstoff
* brann.no: Bjørnar Holmvik spelarprofil
Cato Hansen

**Cato Hansen** () er ein norsk fotballspelar. Hansen spelar for Brann og er spiss, men kan òg spele i kantrolla. Han debuterte i Tippeligaen for Brann i første serierunde 2009 mot Sandefjord, då han vart bytta inn og spelte dei siste 35 minutta.

Hansen var hausten 2009 på utlån til Løv-Ham. På grunn av ein skade gjekk han glipp av siste del av sesongen, men han scora seks mål på dei ni kampane han spelte for laget og vart med det toppscorar for laget .

Hansen har tidlegare spelt for Bryne, samt vore på utlån til Klepp. Hansen er ein typisk rask bakromsspiss, men er samstundes god med ballen i beina. Han er son av tidlegare fotballspelar Hugo Hansen.

## Bakgrunnsstoff
* Hansens spillerprofil på brann.no 

## Kjelder

**Denne artikkelen bygger på «[[:nb:Cato Hansen|Cato Hansen]]» frå ,  den 4. mai 2010.* 


## Fotnotar
Diego Guastavino

**Diego Nicolás Guastavino Bentancor** () er ein uruguayansk fotballspelar. Guastavino er midtbanespelar/spiss, og har spelt for Lyn og Brann i den norske Tippeligaen. Han forlét Brann etter 2011-sesongen.

Han fekk debuten sin for Brann i kvartfinalen i NM-cup mot Odd Grenland 8. august 2009, i ein kamp Odd Grenland vann 5&ndash;1. Den første tippeligakampen hans for Brann kom heime på Brann Stadion 8 dagar seinare, da han spelte 85 minutt og scora Branns siste mål i 4&ndash;2-sigeren mot Strømsgodset.

Tidlegare har han spelt for Sud America, Deportivo Maldonado, Lugano og River Plate. Guastavino gjekk så til Lyn i mars 2008 på anbefaling av Lyn-venene Matias Almeyda og Terje Liverød, og sistnemnde er no agenten hans. 4. august 2009 vart det klart at Guastavino vart Brann-spelar, eit halvt år før kontrakten hans med Lyn gjekk ut. 29. august 2011 passerte han 50 ligakampar for Brann.

Han er rekna som ein spelar med eit særs godt teknisk repertoar, samt at han har særs gode avslutningar. Etter lenge å ha slite med småskadar og manglande tillit, etablerte Guastavino seg i Lyns startellevar i vårsesongen 2009. Enkelte media har samanlikna han med tidlegare Stabæk-spelar Alanzinho.

## Fotnotar


## Kjelder

**Denne artikkelen bygger på «[[:nb:Diego Guastavino|Diego Guastavino]]» frå ,  den 4. mai 2010.*  
 

## Bakgrunnsstoff
*Spelerprofil på brann.no
Fauskanger barne- og ungdomsskole

**Fauskanger barne- og ungdomsskole** er ein barne- og ungdomsskole som ligg nord på Askøy. Skolen er den einaste kombinerte barne- og ungdomsskolen i Askøy kommune. I alt har Fauskanger barne- og ungdomsskole 202 elevar og 35 tilsette. Skolen ligg på Fauskanger, ca. 20 km. frå kommunesenteret Kleppestø. 

## Barnetrinnet
Elevane på barnetrinnet kjem frå kretsen *Nordre Askøy* frå Fauskanger og nord til Herdla. (Sjå Grunnkretsar i Askøy kommune for meir informasjon angåande skolekretsar.) 

## Ungdomstrinnet
Ungdomstrinnet på skolen har også elevar som er ferdige med barnetrinnet på Træet skule inkludert. 

## SALTO
Skolen har også ansvar for SALTO, «askøySkolenes ALTernative Opplæring», som er det alternative skoletilbodet. Dette held til på Herdla, på tidlegare Herdla fort, 10 km nord for Fauskanger. Tilbodet har dagleg kapasitet på fire elevar. 

## Bakgrunnsstoff
* SALTO sine sider 
* Skolen si heimeside
Rafik Saïfi

**Rafik Saïfi** () er ein algerisk fotballspelar som i 2009/10-sesongen spela for Istres i fransk andre divisjon, på lån frå Al-Khor i Qatar, og for det algeriske landslaget.

Saïfi var med på å vinna den algeriske ligaen i 1999 med MC Alger. Han drog til Frankrike og Troyes i Ligue 1 same året og var der i fem sesongar, også 2003/04-sesongen då laget spelte i andre divisjon. I 2004 gjekk han til Istres som var nyopprykte til Ligue 1. Då Istres rykte rett ned igjen, gjekk Saïfi til den nyopprykte klubben Ajaccio. Dei rykte òg rett ned igjen. Saïfi var dermed med på å rykkja ned frå den franske toppdivisjonen tre gonger på fire sesongar. Etter Ajaccio drog han til endå ein nyopprykt klubb, Lorient. Klubben vart verande i Ligue 1, og Saïfi vart verande i klubben, fram til 2009, då han drog til klubben Al-Khor i Qatar. I februar 2010 vart han lånt ut til Istres i Ligue 2 i Frankrike for resten av 2009/10-sesongen.

Saïfi debuterte for Algerie sitt A-landslag 5. juni 1998 i ein vennskapskamp mot Bulgaria. Han skåra det første landslagsmålet sitt 28. februar 1999 mot Liberia.
Ytre Kvarøy

**Ytre Kvarøy** er ei fråflytt øy i Lurøy kommune i Nordland. Namnet Kvarøy kjem truleg av eit norrønt ord som tyder *brem* eller *kant*.

I 1968 fekk Tromsø Museum tips frå ein gardbrukar frå Ytre Kvarøy om gravfunn på øya. Gravene skulle visa seg å stamma frå merovingartida, (ca. 600 - 800 e.kr.) ein tidsperiode som kom før vikingtida. Funnet er det rikaste i sitt slag frå Nord-Noreg. Det vart funne 4 mannsgraver, 4 kvinnegraver og to barnegraver, og dei stammar frå heile den 200 år lange perioden. Rik utsmykking tyder på at dei som budde her hadde handelsruter i fleire retningar. Gravfunnet vart markert med ein bautastein reist av arkeologane i 1975. Seinare er det også vorte gjort arkeologiske funn her frå vikingtida.

Dei tidlegaste skriftlege kjeldene om liv på Ytre Kvarøy er frå 1600-talet. Då budde det 2 jordbrukarar og ein husmann der. I 1723 var talet minka til éin jordbrukar.

Det budde folk på Ytre Kvarøy fram til rundt år 2000, då ho vart fråflytt. På naboøya Indre Kvarøy finst derimot framleis eit livskraftig samfunn, mykje på grunn av at ho ligg lettare tilgjengeleg for skip.

## Kjelder

* Kvarøys historie, henta frå Årbok for Lurøy av Rune Bang. 
* Lurøy kommune: Merovingerutgraving på Kvarøy.
* Graver, røyser og monumenter av Ingvild Larsen for Lurøy lokalhistorie og fotoarkiv. 

## Bakgrunnsstoff

* Kvarøys historie, henta frå Årbok for Lurøy av Rune Bang. 
* Lurøy kommune: Merovingerutgraving på Kvarøy.
* Graver, røyser og monumenter av Ingvild Larsen for Lurøy lokalhistorie og fotoarkiv.
Kvarøy

**Kvarøy** i Lurøy kommune i Nordland består av to øyar: Indre og Ytre Kvarøy. Indre Kvarøy har om lag 70 fastbuande, medan Ytre Kvarøy er fråflytt.
Merovingartida

**Merovingartida** er perioden mellom 550 og 800 e.Kr i norsk historie. Perioden overlappar folkevandringstida, som vert rekna frå 400 til 600 e.kr. i Noreg, og vert etterfølgt av Karolingartida (ca. 800 til 843), som igjen glir over i vikingtida. Merovingartida var ein sterk brytningsperiode. Funna frå før 700 e. Kr. viser tilknytingar bakover til folkevandringstida, medan yngre funn peikar framover mot vikingtida. Det skjedde ei sterk endring i både gravferdsritual, språk, stil og væpning.

Perioden har fått namnet sitt frå merovingarane, eit frankisk dynasti som regjerte i Gallia frå tidleg på 500-talet til midt på 700-talet.
I Sverige kallar ein perioden for *vendeltid*, etter funna frå gravfeltet ved Vendel i Uppland. I Danmark har ein gått over til å kalla folkevandringstida for eldre, og merovingartida for yngre, germansk jernalder.

## Kjelder
* Merovingartid i Store Norske Leksikon, vitja 4. mai 2010
* Universitetet i Bergen om Merovingartida. 

**Delar av denne artikkelen bygger på «[[:nb:Merovingertiden|Merovingertiden]]» frå ,  den 4. mai 2010.*
Tonnes

**Tonnes** er ei bygd i Lurøy kommune i Nordland. Her bur litt under 100 innbyggjarar. Her finst dør- og vindaugsfabrikken Tonnes Snekkeri AS, restauranten Oscarbrygga, Tonnes Skipsekspedisjon, sonekontor for Rødøy-Lurøy kraftverk, gjestehamn og hamn for snøggbåt. Tonnes er ein av anløpsstadene til Nordlandsekspressen som pendlar mellom Bodø og Sandnessjøen. Torghatten Nord driv òg ei rute frå Tonnes og Vågaholmen ut til Myken. Det er korrespondanse mellom Nordlandsekspressen og denne.
Ungane frå Tonnes går på Konsvik skole i Konsvikosen.

Av attraksjonar finst ei 180 meter lang grotte som heiter Tonnesgrotta ikkje langt frå Tonnes. Polarsirkelen går ikkje langt frå bygda, og er markert ved ein globe, Polarsirkelgloben, plassert på øya Vikingen rett utanfor Tonnes. 

## Kjelder

* Tonnes.no
* Nettsidene til Oscarbrygga
* Nettsidene til Rødøy-Lurøy Kraftverk 
* Bokmålswikipedia om Tonnes.
Musikkverk av Georg Friedrich Händel

Dette er ei liste over **musikkverka** til Georg Friedrich Händel. Händel var kjend for operaene, oratoria og concerti grossi. Händel komponerte 42 operaer, 29 oratorium, meir enn 120 kantater, trisettar og duettar, mange ariar, kammermusikk, mange kyrkjestykke, oder og serenataer; samt 16 orgelkonsertar. Oratoriet hans *[[Messias av Händel|Messias]]*, med «Hallelujah»-koret, er av dei mest kjende verka innan klassisk musikk og mykje spelt i jula. Av dei mest kjende instrumentalverka hans finn ein Concerti Grossi Opus 3 og 6; *The Cuckoo and the Nightingale* og dei 16 klaverstykka hans, særleg *[[The Harmonious Blacksmith]]*.

Samleutgåver av verka til Händel er mellom anna Händel-Gesellschaft (HG) og Hallische Händel-Ausgabe (HHA).

Verka til Händel har vorte katalogisert og vert ofte kalla HWV, til dømes er Händels *Messias* *HWV 56*.

## Operaer
All verka er opera seria i tre akter, med mindre det står noko anna. 

## Høvesmusikk

## Oratorium

## Oder og maskespel

## Kantatar

## Italienske duettar

## Italienske trioar

## Salmar

## Italienske ariar

## Engelske songar

## Tyske kyrkjekantatar

## Italienske kyrkjekantatar

## Motettar

## Salmesettingar

## Antifonar

## Anthems

## Lovsongar

## Konsertar

## Concerti grossi

## Orkesterverk

## Solosonatar

## Triosonatar

## Blåsarverk

## Klaververk

## Appendiks

## HWV manglar
Händel-verk som ikkje finst i HWV-katalogen.

## Kjelder

**Denne artikkelen bygger på «[[:en:List of compositions by George Frideric Handel|List of compositions by George Frideric Handel]]» frå ,  den 5. mai 2010.* 
*** oppgav desse kjeldene:*


## Bakgrunnsstoff
* GFHandel.org si liste over musikkverka 
* Friedrich Chysanders komplette utgåve av verka til Händel (E-bok)
Verk

**Verk** kan vera:

## Etterstavingar
Noko som heng saman med virke, vyrke og yrke (norr: verk):
* Eit arbeid, ei handling, eit tiltak, eller resultatet av desse.
* Eit industrianlegg, som treverk, kraftverk, smelteverk, vassverk. 
* Ein offentleg institusjon som har ansvar for, eller utfører kontroll med tenester eller praktiske tiltak i samfunnet, som Luftfartsverket, eller det tidlegare Televerket. 
* Eit maskineri, som eit treskjeverk.
* Ein del av ein byggning, som eit reisverk, eller rekkverk.
* Ei vare, som pelsverk.
* Eit netverk, som  eit datanett, eller sosialt nettverl
* Eit flettverk.
* Eit bladverk.
* Eit åndsverk, som ei avhandling, ei bok, eit musikalsk verk, eit måleri, ei teikning eller ein skulptur.

## Kropp og helse
Noko som verkjer og gjer vondt (norr: verkr):
* Hovudverk (skallbank)
* Tannverk
* Verkebyll, ei omslutta samling av døde leukocyttar
** Verk, ei gulaktig betennelsesvæske frå infeksjon
Maskineri

**Maskineri** kan vera:

* Ei mekanisk innretning, som ei maskin, eller ein maskindel.
* Eit innvikla system/apparat i samfunnet, som eit valmaskineri/valapparat.
* *[[Maskineri av Kaizers Orchestra]]*, eit musikkalbum.
Konsvikosen

**Konsvikosen** er ei bygd i Lurøy kommune i Nordland. Bygda ligg mellom Tonnes og Kvina på søraustsida av Tonneshalvøya,  langs Fylkesveg 439, ein sideveg til Riksveg 17. Her finst m.a. butikk m/ post i butikk-ordning, bedehus, barnehage, barne- og ungdomsskulen Konsvik skole og aldersheimen Konsviktunet.

I lag med bygdene Tonnes og Kvina med omland er Konsvikosen del av grunnkretsen *Konsvik* som har om lag 360 innbyggjarar.

## Bakgrunnsstoff
* Konsvikosen, Tonnes og Kvina Informasjonsbrosjyre utgjeve av Lurøy Kommune
* Lurøy kommune sine nettsider.
Hovdebygda IL

**Hovdebygda Idrottslag** er namnet på idrettslaget i bygda Hovdebygda i Ørsta kommune. Idrettslaget vart skipa i 1915 etter initiativ frå Ivar J. Aasen.

Per 2021 er det langrenn og fotball som er hovudidrettane i laget. Tidlegare var det både handball, orientering og skeiser på høgt nivå.

Anlegga i bygda består av Idrottsplassen som har to store kunstgrasbaner, ei lita grusbane. Ved anlegget er det eit klubbhus med garderobar, kiosk og møtelokale. I seinare tid har namnet «Gullhøna» blitt brukt på anlegget.

Ved Hovden skule ligg det ei lysløype på 2,5 km som har blitt brukt som ein rekrutteringsarena for langrennslauparane både til barmark og skigåing. Der blir det årleg arrangert mindre barnerenn på ski. Løypa kan forlengast med ei sløyfe på om lag 10 km ved gode snøtilhøve. Dagens skitrening går stort sett føre seg på Bondalseidet og løypa ved skulen er for det meste ikkje lengre i bruk.

Bygda har fostra fleire idrettstalent, det mest kjende er Erlend Slokvik, som hevda seg både nasjonalt og internasjonalt i orientering og skiorientering, og som sidan har blitt kjend som trenar og leiar innan friidrett og skiskyting.

Viktige hendingar det siste tiåret er:
* Hovdebygda A-lag i fotball i 3. divisjon 2001
* Ingvild Øye nr. 1 i Midt-Norsk Meisterskap 2008

## Bakgrunnsstoff
* Hovdebygda IL fotball  - http://www.hil-fotball.net 
* Hovdebygda IL og skigruppa - http://www.hovdebygdail.no
Sonic Boom Over Europe Tour

**Sonic Boom Over Europe Tour** var ein turne med hardrock-gruppa KISS i samband med utgjevinga av albumet hennar *Sonic Boom* i oktober 2009.

Turneen starta tidlege 1. mai 2010 med ein konsert i Sheffield i England og enda i Dessel i Belgia i slutten av juni.
Gruppa kom til Noreg 8. juni på Lerkendal i Trondheim og 14. juni i Vallhall Arena i Oslo.

## Låtliste
# Modern Day Delilah
# Cold Gin
# Let Me Go Rock And Roll
# Firehouse
# Say Yeah!
# Deuce
# Crazy Crazy Nights
# Calling Dr. Love
# Shock Me (Tommy & Eric solo)
# I'm An Animal
# 100 000 Years
# I Love It Loud (Gene solo)
# Love Gun
# Black Diamond (Paul solo)
# Detroit Rock City
# Beth
# Lick It Up
# Shout It Out Loud
# I Was Made For Lovin' You
# God Gave Rock And Roll To You II
# Rock And Roll All Nite

## Kjelder


## Bakgrunnsstoff
* Kiss Online
* Kiss Army Norway
Nouakchott

**Nouakchott** (, berbisk *Nwakcoṭ*) er hovudstaden og den største byen i Mauritania.  Byen ligg på eit platå rundt 4 kilometer frå kysten av Atlanterhavet, i ytterkanten av Sahara. Han er ein av dei største byane i Sahara.

## Historie

Nouakchott blei grunnlagd i 1903 langs handelsvegen mellom nord og sør, der nordområda var rike på mineral og sørområda var fruktbare med jordbruk. Busetnaden var framleis på storleik med ein landsby då han blei gjort til mauritansk hovudstad 1957. Periodar med tørke har ført til stor tilflytting til byen.

Djupvasshamna nær byen, Port de l'Amité, blei bygd på 1980-talet.  Det blir drive eksport frå denne hamna av råolje og kopar. Byen har også ein del industri, blant anna raffinering av sukker. Nasjonalmuseet i landet, to større moskear og eit universitet frå 1981 ligg i Nouakchott. Byen har også ein internasjonal flyplass.

## Administrasjon
Nouakchott er delt inn i tre administrative regionar (*wilayat*) som er leidde av guvernørar utnemnde av den sentrale styresmakta. Kvar region er delt inn i tre department (*moughataa*):

* **[[Nouakchott-Nord]]** (Nouakchott nord): Dar-Naim, Teyarett, Toujouonine 
* **[[Nouakchott-Ouest]]** (Nouakchott vest): Ksar, Sebkha, Tevragh-Zeina 
* **[[Nouakchott-Sud]]** (Nouakchott sør): Arafat, El Mina, Riyad

Nouakchott var opphavleg eit distrikt, men blei ein mauritansk region i 1990. 25. november 2014 blei denne delt inn i dei tre noverande regionane. Den tidlegare guvernøren av Nouakchott, Mahi Ould Hamed, blei den fyrste guvernøren av Nouakchott-Nord.

## Kjelder

## Bakgrunnsstoff

*
Jon Hellesnes

**Jon Hellesnes** () er ein norsk forfattar og filosof. Han budde på Sandane i Gloppen kommune til han var 14 år. Hellesnes begynte i 1985 som professor i filosofi ved Universitetet i Tromsø, der han gjekk av med pensjon i 2007. Han heldt fram som professor II ved Høgskulen i Volda til 2008. I tillegg har han vore gjesteforelesar ved fleire universitet i Tyskland og ved University of Virginia i USA.

Han har skrive fleire bøker, både på norsk og fleire andre språk. Dei fleste bøkene hans handlar om filosofi. Hellesnes har gitt ut spenningsromanar under pseudonymet Alexander N. Wilken.
Hellesnes er medlem av Det Norske Videnskaps-Akademi i Oslo og Det Kongelige Norske Videnskabers Selskab i Trondheim.

I 1995 vann han Melsom-prisen. I 2010 vart han tildelt Språkprisen for *Illusjon?*.

## Bibliografi
### Bøker
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
### I tidsskrift - eit utval
* Lokalhistoriske artiklar Sogn og Fjordane

## Kjelder

**Denne artikkelen bygger på «[[:nb:Jon Hellesnes|Jon Hellesnes]]» frå ,  den 5. mai 2010.*  
 

### Fotnotar

## Bakgrunnsstoff
* Om Jon Hellesnes i Allkunne.no
Kalvskinnet skole

**Kalvskinnet skole** er ein tidlegare barneskule i bydelen Kalvskinnet i Trondheim. Skulen blei teikna av Ole Falck Ebbell og var ferdigbygd i 1887. Skuledrifta slutta i 2010, etter langvarig politisk strid i kommunen. Ein starta i staden ei omfattande renovering av skulebygget, og andre brukarar som Birralee International School, skulefritidsordninga og Trondheim kommunale kulturskole flytta midlertidig ut.

## Nedlegging
Kalvskinnet skole blei føreslått nedlagt i 2008 saman med fleire andre små skular. Han hadde då 91 elevar, og om lag 20 tilsette. Nedlegginga blei stoppa, men skulen blei i staden delvis slått saman med Ila skole med felles rektor. Klassetrinna skulle reduserast frå 1.-7. til 1.-4. klasse. Endringane førte til at mange elevar søkte seg vekk frå skulen, og til slutt blei undervisinga der avvikla.

Etter skuletid har skulen husa SFO, og Trondheim kommunale kulturskole har hatt undervising for elevar frå heile byen i musikk, song, teater og sirkus i skulebygget.

## Kjende elevar
*Cissi Klein (1929-1943), holocaustoffer

## Kjelder

*Sæba Bajoghli, Kalvskinnet og Berg er reddet, adressa.no, 12.01.2009.
*Hermann Hansen, Hilde I. Skjesol, Elevene rømmer fra Kalvskinnet, adressa.no, 27.04.2010.
*Mari K. By Rise, Hilde I. Skjesol, Kalvskinnet og Berg kan få leve, adressa.no, 12.01.2009.
*[Hilde I. Skjesol, Vil fjerne de små skolene , adressa.no, 07.10.2008.
*Elisabeth Aas, Morten Karlsen, Mot nedleggelse for Kalvskinnet, nrk.no, 27.04.2010.
*Contact Information , *Birralee International School Trondheim*.
*Nettsidene til Trondheim Kommune om skulen. (ikkje lenger tilgjengelege)
*Ikke skole på Kalvskinnet neste skoleår. trondheim.kommune.no, 16.02.2011.

## Bakgrunnsstoff
Sønderjysk

**Sønderjysk** (*Synnejysk*) er ei dansk dialekt som vert tala i Sønderjylland, frå den tyske grensa til Kongeå. Sør for grensa vert det tala sønderjysk i nokre av sokna langs grensa mellom Flensborg og Nibøl. *Æ synnejusk forening* er ei foreining som arbeider for å ta vare på den sønderjyske dialekta.

Ordet *eg* er på sønderjysk *æ* eller *a*. I utlyd vert b- og g-lyden til f og ch. Dialekta har som riksdansk to kjønn. Rømø, Als og Sundeved har halde på dei nordiske tonelaga. Det sønderjyske ordforrådet er påverka av nabospråket tysk. Men dialekta har også tatt vare på mange ord som ein elles finn i språka i nabolanda, som *fikk* (≈ lomme, svensk: ficka), *grander* (≈ klok,  islandsk: grannur), *snel* (≈ flink,  svensk *snäll*, islandsk *snjall*). 

## Kjelder
Stokkvågen

**Stokkvågen** er ei bygd og ein ferjestad som ligg langs Riksveg 17 i Lurøy kommune i Nordland. Herifrå driv Helgelandske ei dagleg ferjerute til Onøya, Lovund, Sleneset og Træna. 

Like nord for Stokkvågen ligg Grønsvik Kystfort, eit minne frå andre verdskrigen. Kystfortet er eigd av Helgeland Museum.

## Bakgrunnsstoff
* Ferjetidene til Helgelandske.
* Helgeland Museum om kystfortet.
Bratland

**Bratland** er ei bygd som ligg langs Riksveg 17 i Aldersundet innanfor øya Aldra i Lurøy kommune. Her finst m.a. barnehage, barneskulen Aldersund skole, Aldersund kyrkje og omsorgsheimen Alderspaviljongen. Fleire små grender i området har postadresse Bratland.

Det finst ein Omega-stasjon på Bratland som er den einaste av sitt slag i Noreg. Dei andre stasjonane i systemet låg i Liberia, Nord-Dakota, Argentina, Australia, Japan, Hawaii og Reunion. Stasjonen var ein del av eit internasjonalt navigasjonssystem, men vart nedlagt i 1997.

## Kjelder
* Nettsidene til Lurøy kommune
* Store Norske Leksikon om Lurøy (omega-stasjonen.)
* Bokmålswikipedia om navigasjonssystemet Omega.
Høgskolen i Oslo

**Høgskolen i Oslo** (**HiO**), blei etablert 1. august 1994 og hadde om lag 12.000 studentar og 1100 tilsette. Høgskulen var ein av 24 statlege høgskular i Noreg og er eit resultat av at tretten statlege høgskular i Oslo blei slått saman som ein del av Høgskulereforma i 1994. Den var den største statlege høgskulen i Noreg.

Høgskolen vedtok samanslåing med Høgskolen i Akershus på Kjeller den 9. desember 2010. Den nye høgskolen, Høgskolen i Oslo og Akershus, blei oppretta den 1. august 2011.

## Lokalisering
Høgskolen i Oslo var samlokalisert på Bislett (Frydenlund, Pilestredet park og Holbergs plass), med hovudadresse Pilestredet 46 på Bislett i Oslo.

## Avdelingar og studietilbod
Høgskulen tilbaud fag- og profesjonsstudium innan ei rekkje fagområde. Faga kunne takast i varierande lengde frå halvårseiningar til bachelorgrader, mastergrader og eit doktorgradstudium, samt ei rekkje kurs-, etter- og vidareutdanningar.

Dei sju avdelingane ved Høgskolen i Oslo var:
*Avdeling for helsefag
*Avdeling for samfunnsfag
*Avdeling for estetiske fag
*Avdeling for ingeniørutdanning  
*Avdeling for sykepleierutdanning 
*Avdeling for lærerutdanning og internasjonale studier
*Avdeling for journalistikk, bibliotek- og informasjonsfag

I tillegg kom Senter for profesjonsstudier (SPS).

Høgskulen tilbaud internasjonalisering av studia, både høve til å ta delar av den ordinære utdanninga i utlandet, eller ved å halde fram å utdanne seg i utlandet etter avslutta studiar.

I 2007 blei Høgskolen i Oslo, avdeling for lærarutdanning og internasjonale studiar, tildelt ansvaret for opprettinga av den første permanente tolkeutdanning i Noreg, og oppretta same år studietilbodet «Tolking i offentlig sektor» der det i løpet av 2007 og 2008 blei tilbode tolkeutdanning i 30 ulike språkkombinasjonar.

## Rektorar ved Høgskolen i Oslo
* Steinar Stjernø 1994-2000
* Per Lilleengen 2000-2007
* Sissel Østberg 2007-2011

## Sjå også
*Oslo- og Akershushøgskolenes studentsamskipnad
*Oslostudenten (studentavis)
*Studentersamfunnet Bislet
*Studentparlamentet

## Kjelder

## Bakgrunnsstoff
* Høgskolen i Oslo 
* Studentparlamentet
* Oslostudenten  (Studentavis)

## Litteratur
* *Fra bryggeri til høgskole, om utbyggingen av Frydenlundområdet 1922-1999*. redigert av Jon Li. Oslo, 1999. ISBN 82-579-0274-8
Sleneset

**Sleneset** er ei øy i Lurøy kommune i Nordland. Ho er ein del av øygruppa Solvær. Helgelandske driv dagleg snøggbåt frå Sandnessjøen til Træna som går innom Sleneset, og dei driv ferje frå Stokkvågen til Træna som vitjar Sleneset. 
 
På Sleneset finst det barnehage, barne- og ungdomsskulen Moflag Skole og aldersheimen Kløverheimen. Her finst òg daglegvarebutikk, rorbuer til gjesteovernatting, Moflag kyrkje, kaféen Fjærkroa og gjestehamn. Postnummeret hit er 8762 SLENESET.

## Bakgrunnsstoff

* Nettsidene til Lurøy kommune
* Heimesida Sleneset.com
* Heimesida Slenesetlive.com 
* Spekkhogger.no - padle-, fiske- og dykkeklubb frå Sleneset.
* Om gjestebrygga på Sleneset.
* Rutetidene til Helgelandske.
Torturen i Abu-Ghuraib-fengslet

**Torturen i Abu-Ghuraib-fengslet** syner til tilhøva i Abu-Ghuraib-fengeslet, der USA, som ein del av okkupasjonen av Irak, dreiv systematisk tortur av fangar. Då torturen «lak ut» til pressa freista okkupasjonsmakta fyrst å legga skulda på einskilde soldatar og nokre få vart stilte for retten og dømde. Men i ettertid har det kome fram opplysningar som tyder på at forsvarsministeren i USA, Donald Rumsfeld, hadde gjeve ordre om å nytta tortur.

## Referanse

## Sjå òg
* Fangeleiren ved Guantánamobukta
* Massakren ved My Lai‎
* Konsentrasjonsleir
* Tortur
Amritsarmassakren

**Amritsarmassakren** var ein massakre utført av britiske soldatar i Amritsar i Britisk India den 13. april i 1919.

Ei stor gruppe fredelege demonstrantar mot britisk kolonistyre hadde samla seg i Jallianwala Bagh i byen. Den britiske generalen Reginald Dyer gav soldatane sine ordre om å skyta mot folkemengda og soldatane heldt fram med å skyta til dei ikkje hadde att meir ammunisjon. Ein reknar med at over 1000 personar vart drepne. Det var òg mange skadde som overlevde massakeren. 

## Referansar
Kattnakken

**Kattnakken** er eit fjell på Stord. Høgaste toppen på Kattnakken når 724 moh., og er med det den nest høgaste fjelltoppen på øya, etter Mehammarsåto. Frå Kattnakken har ein utsyn over store delar av Sunnhordland, og det er difor eit populært turområde. På toppen er det bygd ei fjernsynsmast. Det vart bygd grusa anleggsveg heilt til topps i 1968, og masta vart sett i drift året etter.

Utsikt frå Kattnakken:
* Mot nord ser ein Fitjarfjellet, Reksteren og Tysnes
* Mot aust ser ein rett ned i Langenuen, over til Huglo og vidare innover Kvinnherad og Folgefonna. 
* Mt sør kan ein sjå mykje av låglandet sør på Stordøya, og vidare til Bømlafjorden, Føyno og Sveio.
* Mot vest er det utsyn til Bømlo, Fitjarøyane og Austevoll, men her stengjer Stovegolvet noko for utsikten.

## Bakgrunnsstoff
* VisitSunnhordland
Matthew Amoah

**Matthew Amoah** () er ein ghanesisk fotballspelar som har spela som spiss for Breda i nederlandsk Eredivisie, og for det ghanesiske landslaget.

Amoah drog til Europa som 18-åring for å spela for Vitesse i Nederland. Han var i Vitesse til desember 2005 då han gjekk over til det tyske topplaget Borussia Dortmund. Han klarde ikkje å bryta gjennom hjå Dortmund, og sommaren 2007 vende han tilbake til Nederland og Breda.

Amoah har spelt for Ghana sitt landslag sidan 2002.
Yaya Touré

**Gnégnéri Yaya Touré** () er ein ivoriansk fotballspelar som i 2014 spela for Manchester City i engelsk Premier League, og for landslaget til Elfenbeinskysten.

Touré forlét Elfenbeinskysten som 18-åring i 2001 og drog til Europa, først Beveren i Belgia, så Metalurh Donetsk i Ukraina, Olympiakos i Hellas og Monaco. I 2007 vart han kjøpt av det spanske topplaget Barcelona for 9 millionar euro. Han debuterte for Barcelona 26. august 2007. I 2008/09-sesongen var han ei stund ute av førstelaget til fordel for Sergio Busquets, men han vann plassen sin tilbake på nyåret i 2009. I finalen i Meisterligaen i 2009 spelte han som midtstoppar, men til vanleg spelar han som defensiv midtbanespelar. Han har vunne serien i Elfenbeinskysten i 2001 med ASEC Mimosas, den greske ligaen og cupen med Olympiakos i 2006, den spanske ligaen og cupen i 2009 og den europeiske Meisterligaen i 2009. I 2013/14-sesongen vart han Manchester City sin toppskårar i serien.

Touré har spelt for Elfenbeinskysten sitt landslag sidan 2004. Storebroren hans, Kolo Touré er òg ivoriansk landslagsspelar i fotball.
Høgskolen i Molde

**Høgskolen i Molde, vitenskapelig høgskole i logistikk** (**HiMolde**) blei godkjend som vitskapleg høgskule i logistikk 1. januar 2010. Den blei etablert som statleg høgskule 1. august 1994. Høgskolen i Molde var resultatet av at Distriktshøgskolen i Molde og Sykepleierhøgskolen i Molde blei slått saman som ein del av Høgskulereforma i 1994. I dag har Høgskulen vel omkring 2400 studentar og 170 tilsette.

Den opphavlege distriktshøgskulen blei oppretta i 1969, som ein av dei tre første i landet med studiar innan EDB og økonomi.

Høgskulen tilbyr fag- og profesjonsstudiar innan helse- og sosialfag, økonomi, idrettsleiing, informatikk og samfunnsfag. Skulen er kanskje mest kjend for studia innan transportøkonomi og logistikk. Desse kan takast i varierande lengder frå halvårseiningar til bachelorgrader, mastergrader og somme doktorgradstudiar, samt ei rekkje kurs-, etter- og vidareutdanningar.

Innan transportøkonomi og logistikk er skulen nasjonalt knutepunkt for forsking og utdanning. Høgskulen er den einaste utdanningsinstitusjonen i Noreg som tildeler doktorgrad i logistikk, ein rett den oppnådde i 2003. Høgskulen har ein samarbeidsavtale med Transportøkonomisk institutt blant anna for å fremje samarbeid om forsking gjennom forskarutveksling, bistillingar, doktorgradsutdanning, felles prosjekt mv, samt å fremje samarbeid om undervising og formidling retta mot samferdslesektoren.

Høgskulen tilbyr også utdanning opp til mastergradsnivå i informatikk, helsefag og samfunnsfag, og opp til bachelorgrad i jus, idrettsleiing og økonomi og administrasjon.

Dei to avdelingane ved Høgskolen i Molde er:
* Avdeling for økonomi, informatikk og samfunnsfag (ØIS)
* Avdeling for helse- og sosialfag (HS)

Høgskulen er svært internasjonalt orientert, og har mellom anna ein eigen seksjon av Erasmus Student Network. Skulen har ein stor andel av utanlandske studentar på mastergrads- og doktorgradsnivå i logistikk. Studentane ved høgskulen får også tilbod om å ta delar av den ordinære utdanninga i utlandet, blant anna gjennom ei rekkje bilaterale utvekslingsavtalar med utanlandske samarbeidsinstitusjonar i Europa, USA, Canada, Australia og Sør-Afrika. Høgskulen har også ein samarbeidsinstitusjon i Kina.

Høgskolen i Molde blei akkreditert som vitskapleg høgskole (innan fagområdet logistikk) av NOKUT 1. januar 2010.

Høgskolen i Molde var den første norske utdanningsinstitusjonen i Second Life. Den virtuelle campusen heter Kamimo og er ei plattform for e-læring.

## Fotnotar

## Sjå også
* Studentsamskipnaden for Romsdal og Nordmøre
* Yggdrasil - studentavis

## Bakgrunnsstoff
* Høgskolen i Molde
* Møreforskning Molde
* Molde Kunnskapspark
Eric Addo

**Eric Addo**, () er ein ghanesisk fotballspelar som har spela for Roda i nederlandsk Eredivisie, og for det ghanesiske landslaget.

Addo drog til Europa og Club Brugge i Belgia i 1996, som 18-åring. I 1997/98-sesongen, då Club Brugge vann serien i Belgia, vart han kåra til årets unge spelar i Belgia og årets spelar i Ghana. Han vann òg den belgiske ibenholt-skoen, ein pris for beste afrikanske spelar i den belgiske ligaen. Sommaren 1999 gjekk han til PSV i Nederland, men dei første tre åra der var han for det meste skada eller innbytar. Han vart lånt ut til Roda i to år, før han endeleg vart fast på laget då PSV vann serien i Nederland i 2006. PSV vann serien seks gonger i dei ti åra Addo var i klubben. I oktober 2007 vart Addo utestengd i fire kampar av UEFA etter å ha spytta på ein Fenerbahçe-spelar under ein Meisterliga-kamp. I juni 2009 gjekk han over til Roda på permanent basis, og skreiv under på ein toårskontrakt med klubben.

Addo fekk sjansen til å representera Belgia sitt landslag i 1998, men valde i staden å spela for fødelandet, Ghana. Etter å ha spelt i Afrikameisterskapen i 1998 for Ghana, var han ute av landslaget i seks år. I 2006 var han i troppen til fotball-VM, der han spelte alle Ghana sine fire kampar.

## Kjelder
**Denne artikkelen begynte med omsetjing av stoff frå [[:en:Eric Addo|engelsk wikipedia]] 5. mai 2010.*
Victor Nsofor Obinna

**Victor Nsofor Obinna** () er ein nigeriansk fotballspelar som i 2011/12-sesongen spela for Lokomotiv Moskva i den russiske toppdivisjonen, og for det nigerianske landslaget.

Obinna drog til Italia og Chievo som 18-åring i 2005. Han spelte for Chievo til 2008, dei to første åra i Serie A og det siste i Serie B. I 2008 gjekk han over til Inter. Etter éin sesong, der Inter vann Serie A, men Obinna ikkje spelte fast på førstelaget, vart han lånt ut til Málaga for 2009/10-sesongen.

Obinna har spelt for Nigeria sitt A-landslag sidan 2005. Han var med på å ta sølvmedalje med Nigeria i sommar-OL i 2008.

## Kjelder
Michael Eneramo

**Michael Eneramo** () er ein nigeriansk fotballspelar som har spela for Espérance i den tunisiske fotballigaen. Han har òg landskampar for Nigeria.

Eneramo begynte karrieren sin i klubben Lobi Stars. I 2004 vart han oppdaga av den tunisiske toppklubben Espérance Sportive de Tunis. Han vart lånt ut til USM Alger i Algerie frå 2004 til 2006, der han skåra 13 mål i den algeriske toppdivisjonen. I 2007 var han med på å vinna serien og cupen i Tunisia med Espérance. Frå juli til desember same året var han lånt ut til klubben Al-Shabab i Riyadh i Saudi-Arabia.

Eneramo vurderte å ta tunisisk statsborgarskap for å kunna spela for det tunisiske landslaget, men dette vart ikkje noko av. I 2009 vart han for første gong kalla inn til ein nigeriansk A-landslagstropp, og han debuterte for Nigeria 11. februar 2009 mot Jamaica. I den andre landskampen sin skåra han mot Irland.

## Kjelder
:*Denne artikkelen begynte med ei omsetjing frå [[:en:Michael Eneramo|engelsk wikipedia]] 6. mai 2010.*